
Здравейте!  

В момента работя като учител до завръщане на титуляра(l в майчинство), имам стаж 32г.  

На 57г.съм. Ако се регистрирам в трудова борса, имам ли право на ранно пенсиониране  

и точно след колко години? 


 

пенсиониране
============

 

Здравейте, г-н Христов,


В чл. 69в от Кодекса за социално осигуряване (КСО) е уредено придобиването на право на пенсия от учителите.


През 2020 г. учителите придобиват право на пенсия за осигурителен стаж и възраст при навършване на възраст 61 години и 3 месеца от мъжете и учителски осигурителен стаж 30 години и 8 месеца за мъжете.


На учителите, възползвали се от ранно пенсиониране от Учителския пенсионен фонд (УПФ), се изплаща срочна пенсия в размер, определен по реда на чл. 70 от КСО и намален с 0,1 на сто за всеки месец, недостигащ на лицето до навършване на възрастта му за придобиване на право на пенсия по чл. 68, ал. 1 от КСО.


Лицата, които имат изискуемия осигурителен стаж , могат по тяхно желание да се пенсионират до една година по-рано от възрастта им по чл. 69в. Пенсията се отпуска от датата на заявлението и се изплаща в намален размер пожизнено.


